Irány Lyon az Air France járatával! - JETfly
JETfly | 2012-05-02 11:01:25 363 | Elolvasva Új járatot, új légitársaságot és egyben vadonatúj várost köszönthetünk a Budapestről közvetlenül elérhető célállomások palettáján: Lyon, Franciaország második legjelentősebb városa és térsége nyílik meg a budapesti utasok számára nyár elejétől. A járatot ráadásul egy Budapesten még újnak számító légitársaság, a Brit Air, az Air France leányvállalata üzemelteti.
Turisztikailag és gazdaságilag egyaránt nagyon fontos légi útvonal nyílik meg június 19-én Budapestről. Lyon, mint város, és mint térség egyaránt hosszú ideje a térképen szereplő fehér foltként hiányzott a budapesti repülőtér kínálatából. Legközelebb a Lyontól mintegy 150 km-re keletre fekvő Genffel volt közvetlen légi kapcsolata Budapestnek.
A Brit Air légitársaság által üzemeltetett Air France járatok hetente kétszer, kedden és csütörtökön érkeznek majd a francia nagyvárosból, egy 100 ülőhelyes Bombardier CRJ1000 típusú repülőgéppel. Az új járat az előrejelzések szerint hamar népszerü lehet az utazók körében.
Lyon Franciaország második legnagyobb városa Párizs után, egyben az Európai Unió egyik legfontosabb iparvárosa. Kereskedelmi jelentősége is kimagasló, Párizs mellett Lyon Franciaország gazdasági központja. Földrajzi fekvéséből kifolyólag kiváló kereskedelmi kapcsolatokkal és összeköttetéssel rendelkezik Olaszországgal és Svájccal. Lyon legfontosabb iparágai a vegyipar és a gépgyártás, de hangsúlyosak a tudomány és kutatás és az oktatás területei. Lyon két repülőtérrel rendelkezik, ebből a nagyobb, nemzetközi forgalmat kiszolgáló Saint-Exupéry repülőtér az, ahonnan a Brit Air gépei Budapestre érkeznek.
Kam Jandu, a Budapest Airport légiközlekedési igazgatója elmondta: „Üdvözöljük a Brit Air légitársaságot és az általa kínált új célállomást. Lyon nagyon fontos üzleti központja Franciaországnak és már jó ideje hiányzott a kínálatunkból. Éveken át dolgoztunk francia partnerünkkel azon, hogy létrejöjjön a Lyon-Budapest közvetlen útvonal. Biztos vagyok benne, hogy a Brit Air új járata igazi sláger lesz a magyar és a francia utazóközönség körében egyaránt.”
„Már régóta tervezzük, hogy megnyissuk közvetlen járatunkat Budapest és Lyon között” – tette hozzá Melles Botond, az Air France-KLM magyarországi vezetője. „Lyon évek óta az egyik legkeresettebb úti cél a budapesti üzleti utasaink, valamint vállalati ügyfeleink körében és eddig hiányzott a közvetlen járat. Budapesttől ezentúl csupán kétórányi közelségbe kerül Lyon, Franciaország gasztronómiai fővárosa, számos világhírü Michelin-csillagos étteremmel. Nagyon örülünk, hogy júniustól sikerül elérhetővé tenni Lyon városát budapesti utasaink számára.”
A Brit Air központja a Bretagne régióban fekvő Morlaix repülőtér (innen a vállalat neve). A légitársaság naponta mintegy 300 járatot üzemeltet Franciaországban és Európában. A Brit Air 39 gépes flottáját a Bombardier repülőgépgyár CRJ (Canadair Regional Jet) családja alkotja: a legkisebb az ötven fő szállítására alkalmas CRJ100-as, míg a legnagyobb a budapesti útvonalra állított CRJ1000-es. Az Air France leányvállalataival együtt nem kevesebb, mint napi 1500 járatot müködtet a kontinensen és világszerte.
10173 MiG-29K után Szu-33: újabb repülőgépet vesztett az Orosz Haditengerészet
4511 Egyre súlyosabb pilótahiánnyal küzd az Amerikai Légierő
3432 Élt és alkotott - Ivan Mikojan emlékére
2058 Újabb Szu-30-asokat kaptak az Orosz Vitézek
1964 Az Év Turisztikai Attrakciója lett a RepTár
1847 Kína új levegő-levegő rakétát tesztel
1785 Lezuhant egy F/A-18 Hornet Japánban
1763 Japán átvehette első F-35-ösét
1721 Kedvező jelek a nyugati harci repülőgép gyártók számára
1679 Légideszant-gyakorlat Európában
50 Kedvező jelek a nyugati harci repülőgép gyártók számára
34 Lezuhant egy F/A-18 Hornet Japánban